Viborg
Viborg (ruski: Вы́борг, finski: Viipuri))  je pogranični grad na sjeverozapadu Rusije od 79,897 stanovnika.

Geografske karakteristike
Viborg leži na sjeverozapadu Lenjingradske oblasti nedaleko od finske granice, na ulazu u Viborški zaljev (dio Finskog zaljeva), udaljen 113 km sjeverozapadno od Sankt Peterburga.

Historija

Viborg je izrastao u 12. vijeku, Šveđani su nakon što su zauzeli Kareliju sagradili 1293. Utvrdu Viborg koja je 
imala veliki strateški značaj tokom narednih vijekova. Petar Veliki zauzeo je Viborg - 1710. i otad je grad pod ruskom 
vlašću, sve do 1918. kad Finci koriste gužvu za Oktobarske revolucije i anektiraju 
grad i vladaju njime do 1940. kad ga zauzimaju jedinice Crvene Armije za Zimskog rata. 
Sovjeti ne vladaju dugo jer ga već 1941. zauzimaju finske i jedinice Wehrmachta i drže pod okupacijom do 1944. 
kad ga Crvena Armija oslobađa, otad je grad dio Sovjetskog Saveza a nakon njegovog raspada Rusije.

Viborg je za Drugog svjetskog rata teško razaran, ali je nakon njega brzo obnovljen.

Privreda
Današnji Viborg je važna ribarska luka sa remontim brodogradilištem, pored toga grad ima pilane, tvornicu namještaja, poljoprivrednih strojeva i električne opreme.

I pored toga što ima prohladna ljeta (uz blage zime), zbog svojih plaža je prilično popularno ljetovalište, a zbog svojih sanatorija poznat je i kao lječilište.

Pobratimski gradovi 

 Lappeenranta, Finska
 Ramla, Izrael
 Bodø, Norveška
 Stirling, Škotska, Ujedinjeno Kraljevstvo
 Nyköping, Švedska

Izvori

Vanjske veze 

 Službene stranice grada 

Gradovi u Rusiji
Lenjingradska oblast